Peti nyanyi

Peti nyanyi, pemutar rekod atau fonograf [fo.no.graf] (daripada bahasa Yunani: φονε phone "suara" dan γραφο grapho "tulisan") merupakan satu peranti yang diperkenalkan pada tahun 1877 untuk merakam dan menghasilkan semula bunyi. Rakaman yang dimainkan secara umumnya meninggalkan garisan beralun seakan dicalar, diukir atau beralur pada permukaan silinder atau cakera yang diputarkan. Apabila silinder atau cakera ini diputarkan atau dimainkan semula, jarum pada peti nyanyi akan menyurih pada garisan yang beralun ini menghasilkan getaran berubah menjadi gelombang bunyi.

Model ciptaan pertama yang berkesan menghasilkan bunyi yang dirakam telah dicipta oleh Thomas Edison; bunyi dirakam pada suatu silinder berkerajang timah yang boleh meninggalkan kesan rakaman. Makmal Volta milik Alexander Graham Bell membuat beberapa penambahbaikan pada tahun 1880-an, termasuk penggunaan silinder kadbod bersalut lilin dan jarum pemotong yang bergerak dari sisi ke sisi dalam corak "zig zag" pada seluruh rekod. Pada awal abad ke-19, Emile Berliner menggantikan silinder peti nyanyi kepada piring hitam. Ia mempunyai ciri yang rata dan cakera dwimuka dengan lekuk berlingkar yang bermula dari sisi hingga menghampiri pusat. Penambahbaikan yang lain telah dibuat sepanjang tahun termasuklah pengubahsuaian pada pemutar piring hitam dan sistem pemacunya, jarum gramofon serta sistem bunyi dan penyamaan.

 Mekanisme 
 Jarum 
Jarum yang digunakan untuk mengikuti alur pada rakaman mesti berketahanan tinggi untuk menampung kebarangkalian pengikisan yang berlaku pada hujungnya untuk memainkan berbagai rakaman secara berulang kali.

Thomas Edison menggunakan batu nilam sebagai mata jarum model awalnya tahun 1892 sebelum beralih kepada intan pada 1920. Model-model peti nyanyi yang wujud dan mudah diperolehi di pasaran awam pula menggunakan jarum bersifat pakai buang diperbuat daripada keluli namun bahan lain seperti kuprum, tungsten, buluh dan kaktus juga terpakai. Jarum keluli khususnya digantikan selepas setiap kali dipakai memandangkan permukaan keras rakaman senang menumpulkan jarum.

 Penangkapan (pickup) 

 Bahan rakaman 
Bahan perantara rakaman lazim perlu berpermukaan tegar agar rakaman yang terkandung boleh dimainkan dengan kedengaran lancar secara berulang kali sambil rakaman-rakaman ini kekal bentuknya. Getah, lilin dan seluloid lazim dipakai pada awal pembangunan, namun suatu sebatian syelek diperkayakan dengan syal sebagai bahan penguat menjadi bahan paling dikehendaki sejak abad ke-20.

Cakera berasaskan polivinil klorida mula diperkenalkan oleh syarikat RCA Victor tahun 1930.

 Rujukan 

 Bacaan lanjut 

 Brady, Erika. A Spiral Way: How the Phonograph Changed Ethnography. Jackson: University Press of Mississippi, 1999.
 Koenigsberg, Allen, The Patent History of the Phonograph, 1877–1912,  APM Press, 1991.

 Bruil, Rudolf A. (8 Januari 2004). "Linear Tonearms" Diambil pada 25 Julai 2011.

 Pautan luar 

 Kelahiran Industri Rakaman
 Arkib "The Cylinder"
 Rakaman video bersejarah Edison mengoperasikan peti nyanyi kerajang timah asal beliau
 Sejarah Bunyi Dirakam: Peti Nyanyi dan Rakaman 

Kategori:Thomas Edison
Kategori:Pemain audio
Category:Pengenalan 1877
Kategori:Teknologi suara